Primera Divisió L-Ewwel Diviżjoni tal-Andorra ("Lliga andorrana de futbol") hija l-ogħla livell ta' kampjonat tal-futbol fl-Andorra. Il-kampjonat huwa "part-time":il-maġġoranza tal-klabbs kollha għandhom plejers li huma part-time. Il-kampjonat ġie mniedi fl-1995 sponsorjata mill-federazzjoni lokali (Andorran Football Federation) li kienet maħluqa biss sena qabel, fl-1994. It-timijiet kollha fil-kampjonat jilagħbu fl-istess grawnds , Estadi Comunal d'Aixovall u Estadi Comunal d'Andorra la Vella. L-istess jiġri fil-kompetizzjonijiet kollha tal-Andorra, bħal Copa Constitució u Supercopa. FC Andorra, wieħed mill-klabbs ewlenin fil-pajjiż, bbażat fl-Andorra la Vella qatt ma lagħab f'dan il-kampjonat. Huma jilagħbu fis-sistema tal-kampjonat Spanjol, għaliex huma reġistrati mal-Federazzjoni tal-futbol Irjali ta' Spanja, iżda t-tim huwa kompost essenzjalment minn plejers b'nazzjonalità tal-Andorra. It-8 klabbs li jilagħbu fil-kampjonat jilagħbu kontra xulxin darbtejn fl-istess post. Wara l-ewwel 14-il rawnd, l-aħjar erba 'timijiet jilagħbu f'kompetizzjoni bejniethom biex jiddeċiedu ċ-ċampjin tal-Andorra ("play off per al títol"), filwaqt li l-aħħar 4 jilagħbu fil-grupp tar-relegazzjoni ("play off pel descens"). Ir-rebbieħ jirbaħ post fil-UEFA Champions League. Bold: jindika klabbs li bħalissa qedgħin jilagħbu fl-ogħla diviżjoni.<br>